
Genesis 

Nan Nakhab-an nan Lofong ya nan Chaya 

1i-2Isnan laplapona, winad-ay Apo Dios nan chaya ya nan 
lota. Nan lota, maid paat manongnong si foyana issan 
chey. Maid entetee ya chadlos ab-afollinget isnan olay 
entona, ya kecheng nan fayfay is wad-ay. Sa et wad-ay nan 
Ispiriton Apo Dios ay enliklikhed isnan tongchon nan 
fayfay. 

^Sa et infilin Apo Dios ta mawad-ay nan paway, ya ket 
pinmaway tet-ewa. ^Finoyan Apo Dios ay khawis nan 
paway, ya nang-ep. Sa na't isiyan nan paway isnan follinget. 
^Nginadnana nan paway is mag-akhew, ya nan follinget is 
maschem. Ket ay nakhosfet, awni ya mawiit, ya nar-os nan 
inmona ay akhew. 

^Sa et infilin Apo Dios ta mawad-ay nan lawag ay 
mangedwa isnan chanom ta enfalin ay chwa nan entey-ana. 
7Adi kad khinaebna nan lawag ay mensiyan isnan (?hanom 
isnan khwabna ya nan lifoo id tongcho. Et siy^ nan 
naangnen. ^Sa na't nginadnan id tongcho is chaya. Ket ay 
nakhosfet, awni ya mawiit, ya nar-os nan ikadwa ay akhew. 
^Sa na't kasin infilin ta maamong nan chanom ay 
wad-ay isnan khwab nan chaya ta matken nan tey-ana, ta 
maila nan lota, et siya nan naangnen. i^Nan maid 
chanomna nginadnana is lota, ya nan naamoamong ay 
chanom nginadnana is fayfay. Et nang-ep si Apo Dios isnan 
finoyana, tay khawis. i^Sa na't infilin ta tomofo isnan lota 
nan am-in ay ilan si mola ay waschin mamkhas ya wad-ay 
fokerna, ya nan am-in ay ilan si kaew ay waschin mamkhas 
ay wad-ay nan fwana, et siya nan naangnen. i2Siya chi ay 
nawad-ay isnan lota nan am-in ay nateketeken ay mola ay 
waschin mamkhas ya wad-ay fokerna, ya am-in ay 

nateketeken ay kaew ay waschin mamkhas ay wad-ay nan 
fwana. Et nang-ep si Apo Dios isnan fmoyana tay khawis. 
i^Ket ay kasin nakhosfet, awni ya mawiit, ya nar-os nan 
ikatlo ay akhew. 

i4Sa na't infilin ay mawad-ay nan kasilasilaw id 
tongcho ay kail-an nan enteknan nan mag-akhew isnan 
maschem, tatno siya chachi nan kaimatonan nan lokhin si 
kaakheakhew, tawen, chinamey, chakhon, ya kesep." ^^Ya 
ta enlanglang cha id chaya ta pomaway nan lofong, et siya 
nan naangnen. i^Adi kad khinaeb Apo Dios nan chwa ay 
kalalanglangan ay silaw. Nan akhew ay ad-ad-acha nan 
langlangna nan napigpigsa isnan mag-akhew, ya nan fowan 
ay akit nan langlangna nan napigpigsa isnan maschem. 
Winad-ajma akhes nan tokwifi. I'^Inpeyna am-in chana ay 
silaw id chaya ta langlangancha nan lofong, i^ta chaicha 
nan napigpigsa ay enlalanglang isnan mag-akhew ya 
maschem ya nan kail-an nan enteknan nan paway ya 
follinget. Et nang-ep si Apo Dios isnan fmoyana, tay 
khawis. i^Kasin kayet nakhosfet, awni ya mawiit, ya nar-os 
nan ikap-at ay akhew."" 

20Sa et infilin Apo Dios ay mawad-ay is kadchanom 
nan angsaangsan ay ilan si enfib-iyag, ya id tongcho nan 
isyangkhay ay ilan si entat-ayaw. 2iAdi kad winad-ay Apo 
Dios nan chadchakowag ay enkik-iwi is kafayfay ya nan 
am-in ay ilan si enfib-iyag ay enkhig-iwa is kadchanom, ya 
am-in ay ilan si napayyakan. Et nang-ep si Apo Dios isnan 
fmoyana, tay khawis. 22Sa na't binindisyonan chachi ay 
mangwanin, "Makhanakhanak kayo ay wad-ay isnan 
fayfay, ta ponnenyo nan kawadyo, ya siya akhes ken 
chakayo ay entat-ayaw, makhanak kayo." 23Kasin 
nakhosfet, awni ya mawiit, ya nar-os nan ikalma ay akhew. 

24Sa et infilin Apo Dios ay mawad-ay isnan lota nan 
am-in ay ngag sisa'y ilan si enkik-iwi: naamo paymo atap. 



"Mabfalin akhes ay nan laychena ay kanan isna et, nan akhew ya fowan nan 
mangimatonan isnan lapon si kaakheakhew, tawen, ya piyasta. 

chadchake ya fanan-ig, et siya nan naangnen. 25Siya chi ay 
khinaeb Apo Dios am-in chana, ya nang-ep siya isnan 
finoyana, tay khawis. 

26Sa et kanan Apo Dios, "Idwani, khomaeb tako is 
takho ay is-iso tako ya kag ken chatako. Chaicha nan 
en-apo isnan am-in ay ilan si enfib-iyag is kadchanom, 
am-in ay entat-ayaw, ya am-in ay ilan si naamo paymo atap, 
chadchake paymo fanan-ig is kalota." 27Siya chi et winad-ay 
Apo Dios nan takho ay kag ken siya. Winad-ayna chaicha 
ay lalaki ya fafai. 

28Sa na't binindisyonan chaicha ay mangwanin, 
"Makhanakhanak kayo et omangsan kayo ta wad-ay entee 
isnan olay entona issa ay mangiyapo isnan am-in ay wad-ay 
isnan lofong. Chakayo nan mangiyapo isnan enfib-iyag is 
kadchanom, nan am-in ay entat-ayaw, ya am-in ay ilan si 
enkik-iwi isnan lota." 29Kinwanina kayet, "Chey! Wad-ay et 
nan am-in ay ilan si mola ay mamkhas ya wad-ay fokema ya 
nan kaew ay mamkhas ya wad-ay nan fwana ay inchawchawko 
ay kanenyo. soNgem isnan am-in ay enkik-iwi ya nan am-in ay 
entat-ayaw et nan 
enlen^eng ay mola ya 
lokham nan ichowak ay 
kanencha." Et siya nan 
naangnen. 

^iFinoyan Apo 
Dios nan am-in ay 
khinaebna ya nang-ep, 
tay mampay chadlos ay 
khawis. Kasin 

nakhosfet, awni ya 
mawiit, ya nar-os nan 
ikan-em ay akhew. 

2 Siya chi ya nakwas et 
ay nakhaeb nan 
chaya ya nan lofong ya 
am-iam-in ay wad-ay 

ischi. 2lsnan ikapito ay akhew, tay nakwas et am-in nan 
chinnona, nentengaw si Apo Dios. ^Binindisyonana nan ikapito 
ay akhew ya siya chi nan inpeyna ay nasantowan ay akhew, 
tay siya chi nan nentengawana issan osto ay nangikwasana 
isnan am-in ay chonona ay nenpawad-ay. ^Siya chi nan 
inangnen nan chaya ya nan lofong ay nawad-ay. 

Nan Oma id Eden 

Issan cha nangab-an Apo ay Dios isnan lofong ya 
chaya, ^maid cha tomofo ay mola paymo lokham tay maid 
inpalpal-ina is ochan, ya sa et maid takho is mensama isnan 
lota. 6Wad-ay magtek eb-eb ay mananchanom isnan olay 
entona ay lota. 

^Idwani inmala si Apo ay Dios isnan chapog is 
kalota ya khinmaeb is lalaki. Sa na't insop-ok nan 
omipabfiyag ay anges is kaelengna ket ay nenfalin ay 
takho ay enfibfiyag. 

^Sa et minolaan Apo ay Dios nan esa'y oma id Eden ay 
apet falaan si akhew, sa na't inpatee ischi nan takho ay 
khinaebna. ^Inpatofona ischi nan am-in ay ngag sisa ay ilan 
si kaew ay kalal-ayad nan ilana ya khawis ay kanen nan 
fekhasna. Ya wad-ay nan nenkhakhawa ischi ay kaew ay 
omipabfiyag ya nan kaew ay omichawchaw isnan 
mangammowan isnan khawis ya ngaag. 

i^Wad-ay nan wanga ay nen-ayos ay nalpo id Eden ya 
mananchanom isnan oma, sa et awni ya nasisyan is epat ay 
wanga. i^Nan ngachan nan inmona et Pison. Siya na nan 
wanga ay menliliwes isnan am-in nan ili ay Havila. 
i2(Mad-anan ischi nan telen ay pasig fallitok sa et nan 
fangfanglo ay niket ya nan nenkapateg ay fato.) ^^Nsn 
ikadwa ay wanga et Gihon nan ngachana. Siya na nan 
wanga ay menliliwes isnan am-in nan ili ay Cus. i^Nan 
ngachan nan ikatlo ay wanga et Tigris ay omayos isnan apet 
falaan si akhew nan ili ay Asiria. Sa et nan ikap-at ay 
wanga et nan Eufrates. 

i^Siya chi ya inalan Apo ay Dios nan lalaki ya inpeyna 
siya isnan nay ay oma id Eden ta nongnongena ya 
tokkhongana. i^ga na't infilin ken siya ay mangwanin, 
"Mabfalin ay mangan ka isnan olay ngag sisa'y fekhas si 
kaew isnan nay oma. i^Ngem kecheng magtek yangkhay 
nan fekhas nan kaew ay omichawchaw isnan 
mangammowan isnan khawis ya ngaag nan ad-im 
kankanen, tay at matey ka ay matey isnan chey kannay ay 
akhew ay mangakkanam sidi."^ 

i^Awni ya ket kanan Apo ay Dios, "Ad-i khawis mo 
aped maeesang nan lalaki. Khomaeb ak is kafachangna 
ay maifakhay ken siya." i9Adi kad inmala si Apo ay Dios 
isnan lota ay khinaebna isnan am-in ay enkik-iwi ya 
am-in ay entat-ayaw, et inyeyna isnan lalaki ta ilaena 
mo ngag nan ipangachana. Et mo ngag nan 
inpangachana isnan am*-in ay enkik-iwi siya chi nan 
ngachancha. 2oinagtan nan lalaki nan am-in ay 
entat-ayaw ya nan am-in ay enkik-iwi is ngachancha, 
naamo ya atap, nay met achi maid paat ischicha nan 
maifakhay ken siya is kafachangna. 

2iSa et inpaseyep Apo ay Dios nan lalaki, ya osto ay 
naseyeseyep * inalana nan esa'y tadlangna sa na't kasin 
nen-om-omen nan nangal-ana. 22Et isnan chey ay tadlang 
nan nangab-an Apo ay Dios isnan fafai, sa na't intakcho 
ken siya. 

23Ket ay kanan nan lalaki, 

"Na! Ket ay naay chadlo si is-isok! 

Tadlangko nan tadlangna 

ya awakko nan awakna. 

Fafai nan makwani ken siya tay nalpo isnan lalaki."^ 
24Siya chi nan khotokna ay nan lalaki et taynana nan 
amana ya inana ta maiyamong isnan asaw-ena, et enfalin 
cha is esang ay awak. 

^Nan teken ay kaifalikkasana et, "... tay isnan chey kannay ay akhew ay 
mangakkanam ischi, at omchan ay omchan nan etey ken sik-a." 
*^Kag en-iso nan chawes nan kali ay^fafai ya lalaki isnan kalin si Hebreo. 

25En-iso ay nenlalafos nan lalaki ya nan fafai, ya ad-i 
cha mabfain. 

Nan Nenfasolan nan Inmona ay Takho 

3Idwani, nan oweg nan kasisikapan isnan am-in ay ngag 
sisa'y enkik-iwi ay khinaeb Apo ay Dios. Kinwanina 
isnan fafai, "Ay kinwanin ngen tet-ewa nan Dios ay ad-iyo 
kankanen nan fekhas si olay ngag sisa ay kaew isnan naay 

oma?" 

2Songfat at nan fafai ay mangwanin, "Mabfalm ay 
kanenmi nan fekhas nan olay ngag sisa ay kaew isna, 
skecheng magtek yangkhay nan kaew ay wad-ay is khawana 
nan infilina'y ad-imi kankanen paymo khidkhidchowen, tay 
mo angnenmi et matey kami." 

4Ngem kanan nan oweg, "Ad-i! Ay ke kayo sa 
matey? ^Kinwanin yangkhay nan Dios sa tay ammona ay 
mo kanenyo chi, et makaawat kayo,^ ya enfalin kayo ay 
kag ken siya ay mangammo isnan khawis ya ngaag," 
kinwanina. 

eOsto'y inilan nan fafai ay kalal-ayad ay fob-oyaen nan 
kaew ya kabfifikhaw nan fekhasna ay kanen, sa et 
makaawis nan silib ay nakwanin ichowana, ya ket 
pinmokhas ya kinana. Sa na't inagtan si asawana et nangan 
akhes. ^Osto ay kinancha chi ya ket ay nakaawat cha 
tet-ewa, ya fmigfigcha ay ke cha pet enlalafos. Siya et chi 
ya chinmait cha isnan tofon si kaew ay makwanin igos^ ay 

ilofidcha. 

»Isnan sedsechemna ay cha ensoysoysoy, chinngecha't 
si Apo ay Dios ay cha manad-alan isnan oma. Sa cha't ala 
ya tafon isnan kakak-aewan, ta ad-icha sakhangen si Apo 
ay Dios. ^Ngem ket ay ayakhan Apo ay Dios nan lalaki ay 
mangwanin, "Ento ka pay?"^ 



^Nan osto ay naisolat isnan kalin si Hebreo isna et, "... malokatan nan matayo.' 

^Nalawa nan tofon nan kaew ay igos. 

/"Nan laychena ay kanan sina et, **En ka man entatafon ay?** 

io"Chinngek nan manad-alanam isna's kaoma ya 
omegyat ak tay ke pet enlalafos ak, sak et intafonan sik-a," 
kinwanin nan lalaki. 

iiSa et kanan Apo Dios, "Sino nan mangwanin 
enlalafos ka? Ay kinanmo ngen nan chey fekhas si kaew ay 
infilinko ay ad-im kanen?" 

i2Kanan et nan lalaki, "Nan fafai ay inigwam ay 
kadwak nan nangichawchaw isnan fekhas nan chey ay 
kaew ya kek et kinan." 

i3Sa et kinwanin Apo ay Dios isnan fafai, "Em man 
inangnen chi ay?" 

Sa na't kanan, "Nan oweg nan nammali ken sak-en ya 
kinanko." 

Nan Nangichawchawan Apo Dios isnan Chosa 

i^Idwani kinwanin Apo ay Dios isnan oweg, "Sik-a, 
khapo tay inangnem chi, nay et selaeg yo ay oweg isnan 
am-in ay enkik-iwi. Kecheng kayo is omayan nan nay ay 
chosa. Mailapo idwani, nan potoyo nan ikochongyo, ya 
chapog nan kag yo cha kankanen engkhana is mateyanyo. 
i^Khab-ek nan en-asiligtanyo isnan fafai ya enfmnoso nan 
wanen-edyo ay chwa. At khimmiken nan wanedna nan 
olom, ya at ketfam nan pagpakhachana." 

i6Ya isnan fafai kinwanina, "Sik-a ay fafai, et 
paam-amchek nan likhatmo isnan enlitonam ya siya akhes 
isnan sakit nan omanakam. Olay mo siya sa, siya kayet ay 
maiilew ka ken asawam, ngem at iyapowana sik-a." 

i7Sa na't kinwani akhes isnan lalaki, "Tay si asawam 
nan chinngem ya kinanmo nan fekhas si kaew ay infiliiiko 
ay ad-im kanen, nay et pangaakhek nan lota khapo isnan 
inangnem. At enfelabfelay ka ay enpawad-ay is ikatakhoyo 
engkhana's kifos si fiyagyo. i^Isyangkhay ay sibsifit nan 
wad-ayen nan lota, ya nan lokham nan kanenyo. 
i^Enlingelinget ka ona esa kayo mangan, et sisyasisya sa 
engkhana'y tomoli ka isnan lota ay nalpowam. Tay chapog 

nan nakhab-am, at siya akhes nan tomoliyam/' kinwanin 
Apo Dios. 

20Nginadnan Adan^ si asawana is Eva,^ tay siya nan 
inan nan am-in ay takho. 2iSa et khinmaeb si Apo ay Dios 
is fachon cha Adan ay sin-asawa isnan kochil si enkik-iwi, 
sa na't inpafacho ken chaicha. 

Nan Naipakaanan cha^dan ay Sin-asawa id Eden 

22Sa et kanan Apo ay Dios, "Chey, nenfalin nan takho ay 
kag ken chatako ay mangammo isnan khawis ya ngaag. Idwani, 
masapol ay ad-i maipap-alofos ay omala cha is kanencha isnan 
fekhas nan kaew ay omipabfiyag, ta sa cha't matakho is 

eng-engkh ana." 23Tay 
siya chi inpakaan Apo 
ay Dios chaicha isnan 
oma id Eden ta 
samalencha nan lota ay 
nakhab-ancha. 
24lnpakaana, sa na't 
inpey isnan apet falaan 
si akhew ischi ay oma 
nan anghel^ ay 

manokkhong , y a nan 
enfidfichang ay fadyok 
ay enwaswasawas isnan 
olay entona, ta maid 
makaeey isnan chey ay 
kaew ay omipabfiyag. 

Cha Cain ken Abel 



Nan Kalin 
Apo Dios 

